open-index/open-wikipedia-markdown huggingface dataset:
Lauri Pelkonen (valtiopäivämies)

**Lauri Kustaa Pelkonen** (24. huhtikuuta 1825 Tuusniemi – 13. tammikuuta 1877 Juantehdas) oli suomalainen maanviljelijä ja valtiopäivämies.

Pelkosen vanhemmat olivat maanviljelijä Mikko Pelkonen ja Kaisa Stiina Still ja puoliso vuodesta 1843 Katri Pitkänen (k. 1884). Pelkonen toimi lautamiehenä ja herastuomarina ja esiintyi vuoden 1860 yleisessä maanviljelyskokouksessa maanviljelijöiden hypoteekkilainan puolesta. Seuraavana vuonna hän johti talonpoikien lähetystöä, joka kävi Venäjän keisarin puheilla suomen kielen aseman puolesta. Pelkonen oli Tammikuun valiokunnan jäsen ja talonpoikaissäädyssä Kuopion tuomiokunnan edustaja valtiopäivillä 1863–1864, joilla hän kuului myös puhemiesneuvostoon.  Valtiopäivien avajaisissa pitämässään puheessa hän esitti talonpoikaissäädyn pöytäkirjojen pitämistä myös suomeksi, mikä ehdotus toteutui. Hän teki myös anomuksen apurahan myöntämiseksi Suomalaisen Kirjallisuuden Seuralle. Pelkosen useilla eri paikkakunnilla yhdessä veljiensä kanssa omistamat maatilat ajautuivat 1860-luvun katovuosina vaikeuksiin ja hän menetti omaisuutensa. Loppuvuotensa Pelkonen toimi sahanhoitajana.

## Lähteet

## Aiheesta muualla
* Taru Nordlund, 2012. 1800-luvun itseoppineet kirjoittajat kielellisillä markkinoilla. Täydellisen vapauden puolustaja Lauri Pelkonen (ss. 54-59). *Virittäjä*, 1/2012, ss. 33–66.
La Flèche Wallonne 2014

**La Flèche Wallonne 2014** oli järjestyksessään 78. maantiepyöräilyn La Flèche Wallonne -klassikko. Se käytiin 199 kilometrin reitillä Bastogne–Mur de Huy 23. huhtikuuta 2014. Kilpailu kuului UCI World Touriin 2014.

Alejandro Valverde voitti kilpailun karattuaan Daniel Martinilta ja Michał Kwiatkowskilta noin 200 metriä ennen maalia Mur de Huyn nousussa. Hän voitti La Flèche Wallonnen myös 2006.

## Tulokset
Lähteet: Pro Cycling Stats, Cyclingnews, UCI

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Astana Team, Belkin Pro Cycling Team, BMC Racing Team, Cannondale Pro Cycling Team, Team Europcar, FDJ.fr, Garmin-Sharp, Giant-Shimano, Katjuša, Lampre-Merida, Lotto-Belisol, Movistar Team, Omega Pharma-Quick Step, Orica-Greenedge,  Team Tinkoff-Saxo, Team Sky, Trek Factory Racing
*UCI Continental Circuits -joukkueet: Cofidis, Colombia, IAM Cycling, MTN-Qhubeka, UnitedHealthcare, Topsport Vlaanderen - Baloise, Wanty - Groupe Gobert

## Lähteet
Eino Salminen (näytelmäkirjailija)

**Eino Wilhelm Salminen** (24. toukokuuta 1900 Tampere – 26. tammikuuta 1985 Tampere) oli suomalainen näytelmäkirjailija.

Tampereella asunut Salminen kävi kansakoulun ja Tampereen työväenopiston 1932–1934. Hän työskenteli vaatturimestarina ja pukutehtaan työnjohtajana vuosina 1940–1968. Hän toimi myös freelance-toimittajana eri lehdissä kuten Tammerkoski ja Hämeen Sanomat.

Salmisen vanhemmat olivat hevosmies Kalle Salminen ja Karoliina (o.s. Sirén). Puolisot olivat Hilma Dagmar (o.s. Järvinen) vuosina 1923–1959 ja Aili Orvokki (o.s. Vaulama) 1963–1967. 

## Näytelmiä
* *Karapään Katri*. 1946
* *Hyppy korkeuteen*. 1962
* *Malmia*. 1962
* *Haapaskan kunnia*. 1977

## Lähteet
* 
* Kirjasampo.fi : Eino Wilhelm Salminen

### Viitteet
Miklos Gaál

**Miklos Gaál** (s. 1974 Espoo) on suomalainen valokuvaaja, joka asuu ja työskentelee Amsterdamissa. Hän tuli tunnetuksi 2000-luvun alun kuvillaan, joissa terävyysalueen ja perspektiivin käsittely saavat aikaan pienoismallimaisen tai lavastusmaisen vaikutelman.

Gaál oppi kamerankäsittelyä ensin isänsä vanhalla vuoden 1961 Nikonilla perheen Afrikan-matkalla. Gaáliin teki vaikutuksen erityisesti Veli Granön antama opetus Taideteollisessa korkeakoulussa, jossa Gaál opiskeli aluksi graafista suunnittelua ja suoritti sitten maisteritutkinnon valokuvauksessa. Gaál on opiskellut myös Porvoossa, Göteborgin yliopistossa ja Rijksakademie van Beeldende Kunsten -oppilaitoksessa Alankomaissa.

## Valokuvateoksia
**Imitation of Life*, 2004. Kunstverein Göttingen, Stadtgalerie Kiel & Kunsthalle Tübingen. .

## Lähteet

## Aiheesta muualla
*Taiteilijan verkkosivusto
*Gaálin valokuvia saksalaisen gallerian sivustolla
Fredrik Josef Pipping

**Fredrik Josef Pipping** (15. toukokuuta 1823 Turku – 24. helmikuuta 1885 Pau, Ranska) oli suomalainen laki- ja valtiopäivämies.

Pippingin vanhemmat olivat senaattori Fredrik Wilhelm Pipping ja Engla Christina Florin. Lääkäri, professorin arvonimen saanut Joachim Wilhelm Pipping (1818–1858) oli hänen veljensä. Pipping kuoli naimattomana. Pipping tuli hovioikeuden auskultantiksi 1844 ja palveli vuodesta 1846 senaatissa, missä hänet nimitettiin kansliatoimikunnan protokollasihteeriksi. 1865 hän kuitenkin erosi tehtävästä keskittyäkseen kokonaan asianajajan toimeen. Pipping oli aatelissäädyssä edustajana valtiopäivillä 1863–1864, 1867, 1872, 1877–1878 ja 1882. Vuonna 1872 hän toimi merilakivaliokunnan ja 1877 talousvaliokunnan puheenjohtajana. Pipping valittiin 1875 Helsingin kaupunginvaltuuston ensimmäiseksi puheenjohtajaksi, mutta hän kieltäytyi tehtävästä.

## Lähteet
Loketon onkalo

**Loketon onkalo** on Puumalassa Pistohiekan alueella sijaitseva 10–13 metriä syvä ja 70 metriä pitkä kalliorotko. Pari metriä leveän rotkon pohjalla kasvaa muun muassa saniaisia ja siellä kulkee polku.

## Lähteet
* Retkipaikka.fi 4.6.2013 : Loketon onkalo, Puumala
* Mökkiloki 24.5.2011 : Loketon onkalo II
Rakokivet

**Rakokivet** on Puumalassa Saarijärven Hurissalossa Välikankaanmäen laella sijaitseva siirtolohkareryhmä. Lohkareiden keskellä sijaitsee useita luolamaisia käytäviä ja onkaloita. Lohkareryhmä on syntynyt viimeisen jääkauden sulamisvaiheessa.

## Lähteet
* Retkipaikka.fi 9.4.2013 : Rakokivet
* Mökkiloki 23.4.2011 : Rakokivet
Rakokallio

**Rakokallio** on Anttolan Sydänmaalla Rakokallion luonnonsuojelualueella sijaitseva kalliorotko. Rotko on noin 100 metriä pitkä, 5-7 metriä syvä ja pohjalta noin metrin leveä. Rotkoon pudonneet kalliolohkareet tukkivat sen paikoittain joten se ei ole koko pituudeltaan kulkukelpoinen.

## Lähteet
* Anttolan nähtävyyksiä 
* Retkipaikka.fi 1.3.2014 : Keskeltä haljennut vuori - Anttolan Sydänmaan Rakokallio, Mikkeli
Koiravuoren kirkko

**Koiravuoren kirkko** on Anttolassa Vuorijärven kaakkoisrannalla sijaitseva onkalomainen luolamuodostelma.

## Lähteet
* Anttolan nähtävyyksiä 
* Pekka Holapan kuva Koiravuoren kirkosta
1-nitronaftaleeni

**1-nitronaftaleeni** (C10H7NO2) on naftaleeniin nitrattu johdannainen. Yhdistettä käytetään orgaanisissa synteeseissä valmistettaessa väriaineita.

## Ominaisuudet
1-nitronaftaleeni on huoneenlämpötilassa ulkomuodoltaan vaaleankeltaisia kiteitä. Yhdiste sublimoituu helposti noin 30&ndash;50 °C:n lämpötilassa ennen sulamistaan. 1-nitronaftaleeni on veteen liukenematon, mutta liukenee orgaanisiin liuottimiin kuten etanoliin, dietyylieetteriin, kloroformiin ja bentseeniin.

1-nitronaftaleeni reagoi halogeenien kanssa, jolloin halogeeniatomi liittyy joko 5- tai 8-asemassa sijaitsevaan hiiliatomiin. Sulfonointi tapahtuu tyypillisesti 5-asemaan. Aine voidaan pelkistää 1-naftyyliamiiniksi raudan avulla suolahappoliuoksessa. Käyttämällä heikompia pelkistimiä voidaan 1-nitronaftaleeni pelkistää atso- tai hydratsojohdannaiseksi.

1-nitronaftaleeni on myrkyllistä ja ärsyttää voimakkaasti ihoa ja silmiä. Aine on lakrymaattori eli aiheuttaa kyynelten muodostumista.

## Valmistus ja käyttö
Tyypillisin tapa valmistaa 1-nitronaftaleenia on naftaleenin nitraus nitraushapon eli väkevien typpi- ja rikkihappojen seoksella 40&ndash;50 °C:n lämpötilassa. Yhdiste on reaktion päätuote ja sivutuotteina voi muodostua 2-nitronaftaleenia sekä seos dinitronaftaleenin isomeereja. 1-nitronaftaleenin valmistamista fotokemiallisesti naftaleenista ja tetranitrometaanista on myös tutkittu.

Suurin osa valmistetusta 1-nitronaftaleenista pelkistetään 1-naftyyliamiiniksi. Yhdisteestä voidaan valmistaa myös dinitronaftaleeni- ja sulfonihappojohdannaisia, joita voidaan käyttää väriteollisuudessa väriaineiden valmistukseen. Aikaisemmin ainetta on käytetty myös öljyissä lisäaineena ja räjähdysaineseoksissa.

## Lähteet

## Aiheesta muualla
*Kyoto Encyclopedia of Genes and Genomes (KEGG): 1-Nitronaphthalene 
*ChemBlink: 1-Nitronaphthalene
Sinimäe

**Sinimäe** on pienkauppala () Narva-Jõesuun kaupungissa Itä-Virumaan maakunnassa Koillis-Virossa. Sinimäe toimi Vaivaran kuntakeskuksena vuoteen 2017, jolloin Vaivarasta tuli osa Narva-Jõesuuta. 

Sinimäe sijaitsee Narvan ja Tallinnan välisen valtatie 1:n (E20) tien varrella lähellä Narvanlahtea Suomenlahden rannikolla. Narvaan on matkaa 18 kilometriä.

Alueen pinnanmuodostus on erikoinen Virossa. Mannerjää on nostanut rantatörmän selänteen nykyiselle paikalleen, jolloin syntyi kolme kukkulaa idästä länteen Torni-, Grenaderin- ja Lastenkodinmäki.

Alueen sotahistoria on 900 vuotta vanha. Kolmesta viimeisestä sodasta on edelleenkin nähtävissä jälkiä maastossa. Ensimmäisen maailmansodan aikana alueella kulki Tannenbergin-linja. Toisen maailmansodan aikana heinä-elokuussa 1944 käytiin Sinimäkien taistelu.

Saksalaisten muistomerkki on Grenaderinmäessä. Puna-armeijan muistomerkki on hieman etelämpänä. Sinimäessä on alueen sotahistoriaa käsittelevä museo. Taistelupaikka on nykyisin puistoalue, jossa voi tutustua sotahistoriaan polkuja pitkin.

## Lähteet

## Aiheesta muualla
Höganäsin kirkko

**Höganäsin kirkko** () (myös *Himmelfärdskyrkan* eli *Ylösnousemuksen kirkko*) on Ruotsissa Höganäsin kunnan keskustaajama Höganäsissä sijaitseva kirkkorakennus. Se vihittiin käyttöön helatorstaina 1934.

## Lähteet

## Aiheesta muualla

* Höganäs har årets kyrkogård
Kalmin tammi

**Kalmin tammi** on Turussa niin sanotulla Piispantalon tontilla, nykyisen Sibelius-museon lähettyvillä, kasvava suuri tammi, jonka on perimätiedon mukaan istuttanut Turun akatemian ensimmäisenä talousopin professorina toiminut Pehr Kalm. Tutkimuksen perusteella tammi on saanut alkunsa siemenestä noin vuoden 1750 tienoilla ja se on istutettu nykyiselle paikalleen joskus 1760-luvulla. Piispantalon tontilla sijaitsi silloin vuonna 1757 perustettu Turun akatemian kasvitieteellinen puutarha, jota Kalm johti.

## Lähteet
* 
* 

## Aiheesta muualla
Operaatio Polkovodets Rumjantsev

**Operaatio Polkovodets Rumjantsev** oli toisessa maailmansodassa toinen Neuvostoliiton joukkojen vastahyökkäys Saksan operaatio Zitadellen torjumiseksi. Siihen osallistuivat Neuvostoliiton Voronežin rintaman ja Arorintaman joukot. Operaation tarkoituksena oli vallata takaisin Belgorodin ja Harkovan kaupungit sekä kukistaa  Saksan 4. panssariarmeijan ja taisteluosasto Kempfin joukot alueella. Operaatio alkoi 3. elokuuta 1943 ja päättyi Neuvostoliiton voittoon 23. elokuuta 1943. Belgorod vallattiin takaisin Belgorodin taistelussa 14. elokuuta mennessä ja Harkova neljännessä Harkovan taistelussa 23. elokuuta mennessä. Operaation seurauksena saksalaiset vetäytyivät Ukrainan itäosista Dneprin länsipuolelle, mikä johti Toiseen Kiovan taisteluun syksyllä 1943.
Rotomänty

**Rotomänty** on Lahna­järven kylässä entisen Suomusjärven kunnan alueella Salossa kasvava 18 metriä korkea mänty, jonka iäksi on arvioitu noin 200 vuotta. Rotomänty on rauhoitettu ja merkitty karttaan.

Kilpikaarnaa muodostanut mänty on suojeltu vuonna 1959.

## Lähteet

## Aiheesta muualla
Aulikki Plaami

**Aulikki Plaami** on suomalainen laulaja, meedio ja selvänäkijä, joka aviomiehensä Seppo Plaamin kanssa perusti Yhdysvalloissa Gate of Heaven Chapel -kirkon 1996. Kirkko toimii Suomessa Kaariporttiystävät- ja Kaariportin Kappeli -nimisten yhdistysten kautta. 

Plaami sanoo laulavansa transsitilassa jo kuolleiden laulajien äänellä ja tunnettujen kirjailijoiden antamilla lauluteksteillä, kun esittää tunnettujen laulajien kuten Aino Acktén tai Edith Piafin kaltaista musiikkia. Mieslaulajia kuten Elvistä tai Kirkaa kanavoidessaan hän laulaa alarekisterissä. Välijuontojen ajaksi hän muuttuu pieneksi enkelityttö Carmeniksi, terveysasioita neuvovaksi tohtori Fritz Hermanniksi tai kirkkonsa varsinaiseksi henkiseksi johtajaksi, Abbedissa-hahmoksi. Hänen muusikkomiehensä toimii laulujen säestäjänä ja kertoo saavansa sävelmät ”selväkuulona” tai automaattisävellyksinä kuolleilta säveltäjiltä, kuten Chopiniltä tai Sibeliukselta. Plaamit kuitenkin merkitsevät laulujen Teosto-tietoihin tekijöiksi itsensä ja asiantuntijat ihmettelevät, miksei kuolleiden mestarien tyyli ja erikoislaatu ilmene Plaamien sävellyksissä tai sanoituksissa. 

Merkonomiksi opiskellut Aulikki Plaami joutui auto-onnettomuuteen 1976 ja tapasi Seppo Plaamin hakiessaan tältä henkiparannusta vammoihinsa. Aulikki Plaami sanoo alkaneensa saada viestejä henkimaailmasta vuonna 1981. Julkiset esiintymiset meediolaulajana hän aloitti 1984 ja sai hetkellisesti paljon huomiota suomalaismediassa esiinnyttyään Ylen televisio-ohjelmassa. 

1990-luvun alussa Plaami sai hengeltä viestin ”mahdollisuuksista suuren meren rannalla” ja muutti miehensä kanssa eri lähteiden mukaan Luxemburgiin tai Ruotsiin ja Euroopasta edelleen Kaliforniaan 1992 ja Havaijille 1999. Vuonna 1996 he saivat Yhdysvalloissa toimiluvan oman kirkon perustamiseen Kalifornian Newport Beachiin.

Plaamit palasivat Suomeen 2004 ja jatkoivat 1980-luvun loppupuolella aloittamaansa esiintymistoimintaa eri puolilla Eurooppaa.

## Lähteet

## Aiheesta muualla
*Otteita Plaameista vuonna 1984 tehdystä 2,5 tunnin tv-dokumentista Ylen Elävässä arkistossa
*Gate of Heaven Chapel -kirkon verkkosivusto (englanniksi)
*Skepsis ry:n Risto K. Järvisen arvio Plaamien esityksestä 2008
Fabric

**Fabric** on lontoolainen yökerho, jonka perustivat Keith Reilly ja Cameron Leslie vuonna 1999. Se on äänestetty useita kertoja maailman parhaiden yökerhojen joukkoon ensimmäiselle ja toiselle sijalle DJ Magazinen vuosittaisessa äänestyksessä. Fabric sijaitsee Islingtonin ja Lontoon Cityn rajalla vastapäätä Smithfieldin lihatoria noin 300 metrin päässä Farringdonin metroasemalta.

Rakennus, jossa Fabric toimii, on peräisin viktoriaaniselta ajalta. Yökerhossa on kolme erillistä salia, joista yhden erikoisuutena on ”bodysonic dancefloor” eli tanssilattia, jonka alla värähtelee 400 bassokaiutinta. Fabric on julkaissut kokoelmalevyjä nimillä *fabric* ja *FabricLive*. Levyillä on esiintynyt tunnettuja ja uusia artisteja, kuten Robert Hood albumilla *fabric 39* ja Maya Jane Coles albumilla *fabric 75*.

Syyskuussa 2016 Fabricin toimintalupa peruttiin kahden kesän aikana sattuneen huumekuoleman jälkeen. Monet musiikkialan vaikuttajat kritisoivat sulkemiseen johtanutta lupapäätöstä, ja yökerhon toiminnan jatkumiseen tähdännyttä kampanjaa tuki jopa pormestari Sadiq Khan. Marraskuussa Fabricille myönnettiin jatkolupa, mikäli valvontaa tiukennettaisiin huomattavasti. Yökerho avattiin uudelleen 2017.

## Lähteet

## Aiheesta muualla
* Fabricin verkkosivut
Undo

**Undo** on ruotsalaisen laulajan Sanna Nielsenin power pop-balladi, jolla hän edusti Ruotsia vuoden 2014 Eurovision laulukilpailussa. Nielsen voitti Melodifestivalenin 8. maaliskuuta 2014 osallistuttuaan siihen useina aiempinakin vuosina.

Nielsen pääsi 6. toukokuuta pidetyssä ensimmäisessä semifinaalissa Eurovision laulukilpailun finaaliin, joka nähtiin 10. toukokuuta 2014. Finaalissa kappale sijoittui kolmanneksi saatuaan 218 pistettä.  

## Kappaleet
;Undo EP
# ”Undo” – 3:10
# ”Rainbow" – 3:59
# ”Ready” – 3:50
# ”You First Loved Me” – 3:36

; Undo CD-single
# ”Undo” – 3:05
# ”Undo (Instrumental)” – 3:04

## Listasijoitukset

### Sertifikointi

## Lähteet
Timo Vakkilainen

**Timo ”Tiibo” Antero Vakkilainen** on suomalainen laulaja ja säveltäjä, sanoittaja. Vakkilainen on ollut yhtyeissä Korkkijalka, Dimlights ja Vanha Isäntä. Häneltä on ilmestynyt soololevy *Tundra* vuonna 1997.

## Diskografia
* 
## Lähteet

## Aiheesta muualla
* 
* 
* 
*
Alkovi

**Alkovi** tai **makuualkovi** on syvennys, jota voi käyttää nukkumatilana. Alkoviin voi sisustaa myös esimerkiksi työtilan tai pienen lastenhuoneen. Alkovi ei ole kokonainen huone, mutta sen voi eristää muusta tilasta esimerkiksi verhojen avulla. Alkovista saa sisustettua mukavan oleskelupaikan esimerkiksi sängyllä, valaistuksella, hyllyillä ja tauluilla.

Sanan *alkovi* etymologia on arabian sanassa *al-qobba* "holvi, holvattu huone", josta se on lainautunut espanjan (*alcoba*), ranskan (*alcôve*) ja ruotsin (*alkov*) kautta suomeen. Vuonna 1909 sana esiintyy muodossa *alkoovi*.

## Lähteet
The Walking Dead (3. tuotantokausi)

Yhdysvaltalaisen televisiosarjan *[[The Walking Dead]]in* **kolmas tuotantokausi** alkoi 14. lokakuuta 2012 ja päättyi 31. maaliskuuta 2013. Sarja perustuu samannimiseen sarjakuvaan. Suomessa esitys alkoi 21. lokakuuta 2012 ja päättyi 7. huhtikuuta 2013.

## Juoni

Kausi alkaa kahdeksan kuukautta edellisen kauden päättymisen jälkeen. Selviytyjät ovat selvinneet talven yli ja Lori on viimeisimmillään raskaana. Ryhmä löytää hylätyn vankilarakennuksen, jonne he aikovat asettua, ensiksi he tappavat suuren määrän zombeja eli kulkijoita. Vankilasta löytyy vankeja elossa.

Sillä välin Andrea ja Michonne (nähtiin 2. kauden lopulla) etsivät turvapaikkaa ja päätyvät lopulta salaperäiseen Woodburyyn, jossa asuu myös Darylin kauan kadoksissa ollut veli Merle Dixon.

## Näyttelijät

### Päänäyttelijät

### Sivuroolit

## Jaksot
::''Katso myös Luettelo televisiosarjan The Walking Dead jaksoista

|}

## Vastaanotto

Tuotantokausi on saanut ylistäviä arvioita. Sillä on Rotten Tomatoes-sivustolla 93 % arvosana 30:sta arviosta ja Metacriticissä 82/100 19 arviosta. Eric Goldman antoi IGN:n sivuilla kaudelle arvosanaksi 8/10.

## Lähteet
Kultalähde

**Kultalähde** on Kiikalassa Hyyppärän harjualueella sijaitseva lähde, jonka on syvyydeltään noin 2-3 metriä, kirkasvetinen ja laajuudeltaan muutamia satoja neliömetrejä. Lähteen vedet laskevat luonnontilaiseen *Kultalähteenoja*-nimiseen puroon. Täältä vedet virtaavat edelleen Satakoskenojan kautta Uskelanjoen sivujokeen Hitolanjokeen. 

Perimätiedon mukaan Kultalähde olisi ollut aikoinaan uhrilähteenä. Lähteen luona on Kiikalan Komisuon, Saaren (nykyään Kiikalan Pappilan) ja Hidoisenpyölin (nykyisen Lasikylän)  kylien vanha rajapaikka.

## Lähteet
Anastasija Vasyljeva

**Anastasija Vasyljeva** (s. 18. tammikuuta 1992 Harkova) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 129 elokuussa 2014 ja nelinpelissä sijalla 145 lokakuussa 2015. Hän on voittanut urallaan yhdeksän ITF-turnausta kaksinpelissä ja 27 ITF-turnausta nelinpelissä.

## Lähteet

## Aiheesta muualla
*
*
American Walking Pony

**American walking pony** on yhdysvaltalainen ponirotu, joka on kehitetty tennesseenwalkerista ja welshponista. Niillä on kaksi rodulle ominaista erikoisaskellajia *merry walk* ja *pleasure walk*.

## Ominaisuudet
Yleisvaikutelmaltaan american walking ponyn on poniksi suurikokoinen ja hevosmainen. Säkäkorkeus on korkeintaan 142 cm. Väreistä sallitaan yksiväriset ja kirjavat, tiikerinkirjavaa ei hyväksytä. Pää on hienopiirteinen ja suhteessa pieni, silmien valkoinen kovakalvo näkyy usein. Kaula on pitkä, kaareutuva ja lihaksikas, hyvin runkoon liittynyt. Lavat ovat loivat mahdollistaen vapaat liikkeet ja rintakehä on leveä. Selkä on lyhyt, runko syvä ja lautanen kohtuullisen luisu ja pitkä, takaosa lihaksikas. Etujalat ovat suorat, takakintereet suorat tai hieman sisäänpäin taipuvat.

American walking ponylla on perinnölliset uniikit erikoisaskellajit *pleasure walk* ja *merry walk*. Molemmat ovat nelitahtisia ja poni pitää niissä takajalat hyvin allaan ja kantaa päätään korkealla. *Pleasure walk* on nopeudeltaan normaalin käynnin ja ravin välissä, poni nyökyttelee päätään askelluksen tahdissa. *Merry walk* on ravia nopeampi, pehmeä askellaji, pään nyökyttely on *pleasure walkia* voimakkaampaa. Lisäksi joillakin poneilla on tennesseenwalkerilta perityt erikoisaskellajit *slow gait* ja *rack*.

## Historia
Rodun kehittäjän Joan Hudson Brownin tavoitteena oli kehittää suuri arabityyppinen poni, jolla on pehmeät ja mukavat liikkeet. Tällainen syntyi tennesseenwalkerin ja welshponin yhdistelmästä. Tennesseenwalkerilta american walking pony peri liikkeensä ja welshponilta arabityyppisen pään ja pitkän kaareutuvan kaulan. Rodun kantakirja *The American Walking Pony Registry* perustettiin vuonna 1968.

Nykyään rotua esiintyy lähinnä Yhdysvalloissa Georgiassa, Kaliforniassa ja Washingtonissa sekä Kanadassa. Hudson Brownin mukaan vuonna 2012 rekisterissä oli noin 400 ponia ja vuosittain rekisteröidään 10-15 uutta varsaa.

## Käyttö
American walking pony on monipuolinen ratsu ja ajohevonen. Se on perinyt welshponilta hyvän hyppykyvyn ja lisäksi menestynyt myös matkaratsastuskilpailuissa. Rotu kilpailee Yhdysvalloissa näyttelyiden show-luokissa esittäen *pleasure walkin*, *merry walkin* ja laukan sekä ajaen *formal* ja *pleasure driving* luokissa.

## Lähteet
*
*
*

### Viitteet
Irma Melaja

__NOTOC__

**Irma Melaja** (26. maaliskuuta 1955 Hyvinkää – 28. syyskuuta 1991 Karkkila) oli suomalainen kuvanveistäjä ja kuvataiteilija. Hän opiskeli Suomen Taideakatemian koulussa vuosina 1975–1980 opettajanaan muun muassa kuvanveistäjä Heikki Häiväoja. Melajan töitä oli ensimmäistä kertaa esillä Turussa vuonna 1975.

Melaja erikoistui mitaleihin ja veistoksissa hevosaiheisiin. Hän osallistui muun muassa Valtakunnan näyttelyihin sekä Suomen Taiteilijoiden ja Suomen Mitalitaiteen Killan näyttelyihin. Irma Melajan viimeinen yksityisnäyttely oli Hyvinkäällä 1990. Hän opetti Imatran taidekoulussa 1980-luvulla. Melaja oli erittäin taitava piirtäjä. Veistosten ohella hän piirsi ja maalasi suurikokoisia hevosaiheita. Hänen veistoksiaan ja piirustuksiaan on useissa yksityiskokoelmissa sekä Karkkilan, Hyvinkään, Tampereen ja Vantaan kaupunkien kokoelmissa, Suomen Kansallisgalleriassa ja Lapinlahden Taidemuseossa.

## Julkiset taideteokset
* Hevosveistos ”Kavio Kaisa” 1981, Puolimatkan koulun piha, Hyvinkää.

## Palkinnot
* 1. palkinto Suomen Mitalitaiteen Killan vuosimitalikilpailussa vuonna 1974. 
* 2. palkinto Suomen Mitalitaiteen Killan vuosimitalikilpailussa vuonna 1979.

## Lähteet

## Aiheesta muualla
* 
* Otso Kantokorpi & Pessi Rautio (toim.): *Hevosvoimaa*. Maahenki, 2006. .
* 
* Irma Melaja Artnetissa
* Irma Melaja Valtion taidemuseon kirjaston kokoelmatietokannassa
Breadmachine

**Breadmachine** on suomalainen jazzyhtye, joka on tehnyt kaksi pitkäsoittoa Texicalli-levymerkille ja sen jälkeen yhden omakustanne CD:n ja 1 Rosebud Oy -yhtiölle.

## Jäsenet
* Antero Priha – trumpetti
* Rasmus Korsström – tenorisaksofoni
* Ape Anttila – bassosoitin
* Seppo Kantonen – kosketinsoittimet
* Markku Ounaskari – rummut

## Diskografia
* 
* 
* 
* 

## Lähteet

## Aiheesta muualla
* 
* https://www.anteropriha.com/breadmachine
Uumajan keskusrautatieasema

**Uumajan keskusrautatieasema** (, ) on rautatieliikennepaikka Uumajan kunnan keskustaajamassa Uumajassa, Ruotsissa.

Aseman on suunnitellut arkkitehti Folke Zettervall, ja se on rakennettu vuosina 1895–1896. Vuonna 2001 se julistettiin Ruotsin kulttuuriperintökohteeksi. Alueen kunnostaminen aloitettiin heinäkuussa 2010. Asema oli suljettu tämän vuoksi lähes vuoden ajan, jolla välin matkustajaliikenne siirrettiin uudelle Uumajan itäiselle rautatiesamalle.


File:Umeå Central Station tracks.jpg|Uumajan rautatieasema
File:Umeå centralstation-2012-04-13.jpg|Asema sisältäpäin


## Lähteet
Sviitti

**Sviitti** () on useissa hotelleissa ja laivoissa tarjottava isompi huone, huoneisto tai hytti. Sviitti on normaalia huonetta tai hyttiä ylellisempi. Sviitin koko voi olla parista huoneesta jopa pariin kerrokseen ja useampaan huoneeseen. Hinta on myös tyypillisesti kalliimpi. Sviitti sisältää yleensä isomman ikkunan, makuuhuoneen, isomman kylpyhuoneen ja olohuoneen isommalla televisiolla ja minibaarilla. Aamiainen kuuluu useimmiten hintaan, kuten myös jotkin lisäpalvelut.

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
### Viitteet
Kartasto

**Kartasto** eli **atlas** on usean toisiinsa liittyvän kartan kokoelma. Kartat ovat liitettynä toisiinsa kirjan tai multimediaformaatin muodossa. Maantieteellisten tietojen ja valtioiden rajojen lisäksi kartasto voi sisältää myös tarkempaa tietoa kartoitetusta alueesta, kuten kuvia nähtävyyksistä ja tietoa alueen historiasta.

## Lähteet

## Aiheesta muualla
Burn!

**Burn!** on suomalainen yhtye, joka on tehnyt yhden pitkäsoiton Texicalli-levymerkille

## Kokoonpano
* Pessi Levanto – kosketinsoittimet
* Pekka Lehti – bassokitara
* Teppo Mäkynen – rummut

## Diskografia
* 

## Lähteet

## Aiheesta muualla
*
Young Man of Manhattan

**Young Man of Manhattan** on Monta Bellin ohjaama ja tuottama yhdysvaltalainen romanttinen musikaalikomediaelokuva, joka sai ensi-iltansa vuonna 1930. Musikaalikomedian pääosissa ovat Claudette Colbert ja Norman Foster. Sivurooleissa ovat muun muassa Ginger Rogers ja Charles Ruggles. *Young Man of Manhattan* kertoo vaimosta ja miehestä, joiden välejä vahingoittaa kateus. Aviomies tulee kateelliseksi, kun hänen vaimonsa tienaa enemmän rahaa ja hänestä tulee kuuluisampi kuin miehestä itsestään. *Young Man of Manhattan* on Colbertin varhaisimpia elokuvarooleja ja Rogersin ensimmäinen pitkä elokuva. Paramount Pictures toimi elokuvan tuotantoyhtiönä ja levittäjänä.

*Young Man of Manhattan* perustuu Katharine Brushin samannimiseen romaaniin, jonka pohjalta Robert Presnell, Sr. ja Daniel Reed laativat käsikirjoituksen. Elokuva kuvattiin New Yorkissa. *Young Man of Manhattan* sai ensi-iltansa kotimaassaan New Yorkissa 19. huhtikuuta vuonna 1930, ja maanlaajuiseen teatterilevitykseen elokuva pääsi 17. toukokuuta 1930. Rogersin repliikistä "Cigarette me, big boy." tuli suosittu lausahdus amerikkalaisessa puheessa. Rogers laulaa elokuvassa laulun "I’ve Got ’It’ But 'It’ Don’t Do Me No Good".

## Näyttelijät

## Lähteet

## Aiheesta muualla
* 
* 
* ''Young Man of Manhattan'' TCM Movie Databasessa
Fat Bullets

**Fat Bullets** on suomalainen yhtye, joka on tehnyt kaksi pitkäsoittoa Texicalli Recordsille.

## Kokoonpano
* Miikka Paatelainen – kitara
* Eeva Koivusalo – bassokitara
* Heikki Tikka – rummut
* Timo Vesajoki – kosketinsoittimet

## Diskografia
* 
* 

## Lähteet

## Aiheesta muualla
*
Salainen puutarha (antologia)

**Salainen puutarha: intiimi tunnustusteos naisten seksuaalisista kuvitelmista** on Nancy Fridayn kirjoittama  vuonna 1973 ilmestynyt kokoelma lehti-ilmoituksilla ja haastatteluilla kerättyjä, lyhyiden kertomusten muotoon muokattuja naisten eroottisia fantasioita sekä niitä kommentoivia tekstejä. Kokoelmaan poimitut on Fridayn mukaan valittu yli 400:n kuvitelman joukosta.

## Rakenne
Kirjan rakenne koostuu kirjailijanimimerkin "J" kirjoittamasta esipuheesta, seitsemästä luvusta ja psykiatri Martin Shepardin kirjoittamista jälkisanoista. Kuvitelmatekstit on pääosin sijoitettu 16:een teemaan jaoteltuun kolmanteen lukuun "Kuvitelmien talo". "Talon" huoneet edustavat kukin kuvitelmien keskeisiä elementtejä. Luku 6 "Hyväksytty kuvitelma" sisältää haastatteluesimerkin.
## Kuvitelmien talo
* *Ensimmäinen huone: nimettömyys eli* 'Kasvoton muukalainen nai minua'
* *Toinen huone: yleisö*
* *Kolmas huone: raiskaus eli* 'Älä siinä pällistele, pakota minut'
* *Neljäs huone: kipu ja masokismi eli* 'Ai, älä lopeta!'
* *Viides huone: hallinta eli* 'Miten nöyryyttävää! Kiitos'
* *Kuudes huone: kauhun seksuaalisuus eli* 'Apua, olen voimaton, luojan kiitos'
* *Seitsemäs huone: kielletyn hedelmän kutkuttava jännitys eli* 'Älä, et saa... näin, katso, anna kun autan sinua'
* *Kahdeksas huone: muuntautumishuone eli* 'Elämä voi olla kaunista'
* *Yhdeksäs huone: maaemohuone*
* *Kymmenes huone: sukurutsaus*
* *Yhdestoista huone: eläintarha*
* *Kahdestoista huone: isot mustat miehet*
* *Kolmastoista huone: nuoret pojat*
* *Neljästoista huone: fetisistit*
* *Viidestoista huone: toiset naiset*
* *Kuudestoista huone: prostituutio eli* 'Sadie Thompson ei enää asu täällä'
## Vastaanotto
Salaisen puutarhan jälkisanojen kirjoittaja, psykiatri Martin Shepard ennakoi kolme keskeistä kritiikin linjaa: 
* Teoksen aineiston tuottaneet naiset eivät edustaneet keskivertonaista, vaan seksuaaliasioista liiaksikin kiinnostunutta ja liian herkästi avautuvaa "ekshibitionistista" osaa naisten joukosta.
* "Se ei ole tervettä": kirjassa esitettyjä kuvitelmia tyrmätään esimerkiksi väittämällä kuvitelmaa todellisuuden epäterveeksi korvikkeeksi.
* Salainen puutarha on väitetystä "tunnustusteoksen" luonteestaan ja naisten fantasioista valistavasta merkityksestään huolimatta pornoa.

## Lähteet
* 
* 
### Viitteet

## Aiheesta muualla
*
Corazon

**Corazon** on suomalaisen My First Band-yhtyeen kolmas studioalbumi, joka julkaistiin Suomessa 2. toukokuuta 2014. Saksassa, Sveitsissä ja Itävallassa *Corazon* julkaistaan 30. toukokuuta 2014. YleX-radiokanava valitsi *Corazonin* viikon albumikseen albumin julkaisuviikolla. Ensimmäisellä listaviikollaan *Corazon* nousi Suomen virallisen albumilistan 16:nneksi.

Levyn ensimmäinen single, "Don't Break My Corazon", julkaistiin 7. helmikuuta 2014. Kappale on noussut yhtyeen toistaiseksi menestyneimmäksi singleksi, sillä se on noussut sekä lataus- että radiolistan 11:nneksi.

## Kappaleet

## Arvostelut
* Soundi: 

## Lähteet
Liisa Repo-Martell

**Liisa Repo-Martell** (s. 1971 Toronto) on kanadalainen Gemini-palkittu näyttelijä. Hänen vanhempansa ovat suomalaissyntyinen sosiologian professori Satu Repo ja kanadalainen George Martell.

Repo-Martell sai Gemini-palkinnon pääroolistaan vuoden 1998 kanadalaisessa televisioelokuvassa *Nights Below Station Street*. Hän on ollut Gemini-ehdokkaana myös kahdesta muusta roolityöstä. Hän on näytellyt myös elokuvissa *[[Armoton]]* (1992), *[[Englantilainen potilas]]* (1996) ja *[[Häivähdys pinkkiä]]* (2004).

## Lähteet

## Aiheesta muualla
*
Lotikonkellari

**Lotikonkellari** on Marttilan Lotikonmäellä sijaitseva kalliorotko. Rotko on muutamia kymmeniä metrejä pitkä. Alkupäästään rotko on kapea mutta levenee ja syvenee edempänä. Rotkoon kiilautuneet kalliolohkareet muodostavat rotkon loppupäähän pimeän ja ahtaan luolakäytävän jonka mukaan koko rotko on saanut nimensä.

Rotkon kallioseinämissä on nystyröitä ja ristikkokuvioita muodostavia uurteita. Seinämiin on myös kaiverrettu vuosilukuja, nimikirjaimia ja erilaisia kuvioita.

## Lähteet
* Luolamiehen blogi 10.11.2011 : Lotikonkellari, Marttila

## Aiheesta muualla
* Lotikon kellari, Kansan kuvalehti, 22.07.1927, nro 29, s. 7, Kansalliskirjaston digitaaliset aineistot
The Tip-Off

**The Tip-Off** (Isossa-Britanniassa nimellä *Looking for Trouble*) on vuonna 1931 ensi-iltansa saanut Albert S. Rogellin ohjaama yhdysvaltalainen rikoskomediaelokuva, jonka pääosissa ovat Eddie Quillan, Robert Armstrong ja Ginger Rogers. *The Tip-Off* on Rogersin ensimmäinen Hollywood-elokuva. *The Tip-Off* kertoo nyrkkeilijästä ja hänen tyttöystävästään, jotka yrittävät taivutella ystäväänsä sekaantumasta mafioson tyttöön.

*The Tip-Offin* käsikirjoituksen laativat George Kibbe Turner ja Earl Baldwin, ja elokuvan on tuottanut Harry Joe Brown ja Charles R. Rogers. Elokuva kuvattiin nimillä *Eddie Cuts In* ja *The Lady Killer* tuotantoyhtiö RKO Pathé Picturesin studioilla Kalifornian Culver Cityssä. RKO Pathé Pictures toimi myös elokuvan levittäjänä. *The Tip-Off* sai ensi-iltansa Yhdysvalloissa 16. lokakuuta vuonna 1931.

## Näyttelijät

## Lähteet

## Aiheesta muualla
*
Satu Repo

**Satu Repo** on suomalaissyntyinen kanadalainen sosiologi, kasvatustieteilijä sekä tieto- ja lastenkirjailija. Hän opettaa Yorkin yliopistossa ja toimii radikaaliin kasvatukseen keskittyvän *Our Schools, Our Selves* -julkaisun päätoimittajana. Hän oli aviomiehensä George Martellin kanssa 1960-luvun puolivälissä mukana perustamassa kanadalaista vaihtoehtoiseen kasvatukseen keskittyvää *This*-aikakauslehteä ja Everdalen vapaan kasvatuksen koulua.

Satu Repo muutti Kanadaan 20-vuotiaana. Hänen tyttärensä on elokuvanäyttelijä Liisa Repo-Martell. Hänen setänsä oli Eino S. Repo.

## Teoksia
*Satu Repo ja George Martell, toim. (1968). *This magazine is about schools, Volume 2*. Everdale Place.
*Satu Repo (1978). *What's A Friend?.* James Lorimer & Company. .
*Satu Repo (1982). *The Problem of Working Class Consciousness in Marxist Cultural Theory.* University of Toronto.
*Satu Repo, Vincenzo Pietropaolo, Giuliana Colalillo (1985). *Marco and Michela.* James Lorimer & Company. .
*Eric Newby, Satu Repo, Jarkko Aarniala (1986). *Viimeinen kilpapurjehdus*. Gummerus. .
*Satu Repo (1998). *Making Schools Matter: Good Teachers at Work*. James Lorimer & Company. .
*Satu Repo (1998). *Making Schools Matter: Good Teachers at Work.* James Lorimer & Company. .
*Satu Repo, Erika Shaker (2002). *Teaching about War and Peace.* Canadian Centre for Policy Alternatives.
*Satu Repo, Erika Shaker (2002). *After 9/11: A Conversation on Arab-Canadian Relations, Education, Identity*. Canadian Centre for Policy Alternatives.
*Satu Repo, Erika Shaker (2002). *The Parent Trap: Is Fund-raising Making Schools More Unequal?* Canadian Centre for Policy Alternatives.
*Satu Repo, Erika Shaker (2003). *What is Anti-bias Education?* Canadian Centre for Policy Alternatives.
*Satu Repo, Erika Shaker (2004). *The Challenge of Global Education.* Canadian Centre for Policy Alternatives.
*Satu Repo, Erika Shaker (2004). *Standing Up to the New Right Assault at the Toronto.* Canadian Centre for Policy Alternatives.
*Satu Repo (1984). *Qu'est-ce qu'une amie?.* Alliance des professeurs de Montreal. .
*Satu Repo, Erika Shaker (2005). *Teacher Surveillance: The New Panopticon*. Canadian Centre for Policy Alternatives.
*Satu Repo (2006). *Our Schools, Our Selves.* Canadian Centre for Policy Alternatives.

## Lähteet
850 Naval Air Squadron

**850 Naval Air Squadron** (**850 NAS**) oli Britannian Kuninkaallisen laivaston ilmavoimien lentolaivue vuosina 1943-1944. Laivue perustettiin uudelleen osana Australian asevoimia 1953 ja se lakkautettiin vuotta myöhemmin.

## Palvelus
Laivue perustettiin 1. tammikuuta 1943 Quonset Pointissa pitkänmatkan tehtäviin ja se piti varustaa kahdellatoista Seamewsillä. Laivue piti sijoittaa *HMS Pursuerille*, mutta laivue lakkautettiin jo 30. tammikuuta.

Laivue perustettiin uudelleen torpedopommittajatiedustelulaivueena 1. syyskuuta 1943 Squantumissa kalustonaan kaksitoista Avenger I -konetta ja se sijoitettiin koulutuksen jälkeen helmikuussa 1944 *HMS Empressille*, jolta laivue lensi sukellusveneentorjuntalentoja matkalla Britteinsaarille. Huhtikuusta alkaen laivue partioi rannikkolennoston kanssa Kanaalin alueella, jolloin se upotti yhden kauppalaivan ja vaurioitti toista St. Petersin sataman edustalla Guernseyn rannikolla 24. heinäkuuta. Laivue siirrettiin elokuun alussa Pohjois-Irlantiin, jolloin siihen liitettiin neljän Wildcatin muodostama hävittäjälentue. Lennettyään jonkin aikaa sukellusveneentorjuntalentoja rannikkolennoston kanssa laivue lakkautettiin 24. joulukuuta 1944.

Sodan jälkeen laivue oli hetken aikaa palveluksessa, kun Australian laivasto perusti sen 12. tammikuuta 1953 Nowrassa kalustonaan kaksitoista Sea Furyä. *HMAS Sydneyn* siirryttyä Korean vesille laivue lakkautettiin 3. elokuuta 1954.

## Päälliköt
Laivueenpäällikköinä olivat:
*Dundas, J. H. 1.-30. tammikuuta 1943
*Boddam-Whetham, A. P. 1. syyskuuta 1943 - 28. toukokuuta 1944
*White, B 28. toukokuuta - 18. joulukuuta 1944
*Martin, F. S. 18. - 24. joulukuuta 1944
*Wilde, R. A. 12. tammikuuta -18. toukokuuta 1953
*Austin, P. M. 18. toukokuuta 1953 - 3. elokuuta 1954

## Lähteet
*
*
*

### Viitteet
Tatu Ahonen

**Tatu Ahonen** (s. 19. huhtikuuta 1992 Lestijärvi) on suomalainen futsalpelaaja, joka edustaa Futsal-liigassa pelaavaa Leijona Futsalia.
Aiemmin Ahonen on edustanut myös Ilves FS:ää ja Sievi Futsal:ia. Ahonen voitti Ilveksen riveissä Suomen mestaruuden kaudella 2013-14. Ahosen kasvattajaseura on Reisjärven Voima. Hänellä on pituutta 175 senttimetriä.

## Lähteet
* http://www.ilvesfs.fi/joukkue.php?pelaaja_id=51
Minna Puolanto

**Minna Puolanto** (o.s. **Kokkonen**) (s. 4. maaliskuuta 1972) on suomalainen näyttelijä, käsikirjoittaja, koreografi ja tanssija. Hän on valmistunut Teatterikorkeakoulusta näyttelijäksi (TeM 2005) ja tanssijaksi (TanssitM 1995).  Lisäksi hän on suorittanut pedagogiset lisäopinnot (2013). Puolanto on tehnyt töitä teattereissa, elokuvissa, tv:ssä ja radiossa, mm. Red Nose Company,  Kotkan kaupunginteatteri, Koko-teatteri, Mikkelin teatteri, Lappeenrannan kaupunginteatteri, Joensuun kaupunginteatteri, Espoon kaupunginteatteri, Teatteri Jurkka, Ylen Radioteatteri, Mustion Linnan Kesäteatteri.

Puolanto on luonut myös omia produktioita ja koonnut työryhmiä. Työryhmän kanssa tehty teos Babylon (Red Nose Company/ Kanneltalo) valittiin Tampereen Teatterikesän pääohjelmistoon 2019.  Esitys käsittelee erilaisia vallankäyttötilanteita ja se on kiertänyt useilla näyttämöillä ja festivaaleilla Suomessa (mm. Suomen Kansallisteatteri, Turun kaupunginteatteri, Tampereen Työväen Teatteri, Jyväskylän kaupunginteatteri, Kajaanin Runoviikko, Lainsuojattomat-festivaali, Teatteri Avoimet Ovet  Muhasaaren teatteri, Kulttuuritehdas Korjaamo).  

Puolannon monologiesitys Kuolema korjaa univelat (KokoTeatteri) kiersi Suomessa ja ulkomailla neljä vuotta 2010-14 (mm. Kaunas / Liettua, Pärnu / Viro, Tiberias /Israel, New York /US). Esitys on palkittu kahdesti kansainvälisillä festivaaleilla. 

Puolanto on kirjoittanut näytelmäkäsikirjoitukset Kuolema korjaa univelat (KokoTeatteri 2010, Ylen radioteatteri 2014), Tora ja sopu (KokoTeatteri 2016), Pitkän liiton salaisuus (Ylen radioteatteri 2017) ja Kaksi luisevaa rusakkoa (Teatteri Takomo 2021). Yhdessä työryhmien kanssa ovat syntyneet Babylon (Red Nose Company 2018) ja Äänestä mua! (KokoTeatteri 2011).  

Puolanto on naimisissa näyttelijä Jouko Puolannon kanssa. Laulajat Pauliina ja Terhi Kokkonen ovat Puolannon sisaria.

## Palkinnot

## Filmografia
### Elokuvat

### Lyhytelokuvat

### Televisiosarjat

## Lähteet

## Aiheesta muualla
* Minna Puolannon kotisivut
* 
* 
* Minna Puolannon profiili Näyttelijäliiton sivuilla 
* Minna Puolannon profiili Helsingin freelancenäyttelijöiden sivuilla
Sergej Ćetković

**Sergej Ćetković** (s. 8. maaliskuuta 1976) on montenegrolainen laulaja, joka edusti maataan vuoden 2014 Eurovision laulukilpailussa kappaleellaan "Moj Svijet". Hän esiintyi ensimmäisessä semifinaalissa, josta pääsi finaaliin. Finaalissa sijoitus oli 19. Ćetković valittiin Serbian vuoden miespoplaulajaksi vuonna 2010.
Iso-Kalla

**Iso-Kalla** on kuudesta samalla korkeustasolla sijaitsevasta erinimisestä järvenosasta muodostuva suurjärvi. Iso-Kalla kuuluu Kallaveden reittiin ja sen järvenosia ovat Kallavesi, Suvasvesi, Juurusvesi, Riistavesi, Varisvesi ja Iso-Jälä. Pinta-alaa järvellä on kaikkiaan yli 900 neliökilometriä. Jos kaikki samalla korkeustasolla olevat ja toisiinsa yhteydessä olevat altaikot tulkitaan suurjärviksi, on se Suomen neljänneksi suurin järvi Suur-Saimaan, Inarijärven ja Päijänteen jälkeen. Syvyyttä Iso-Kallalla on suurimillaan 90 metriä. Järven alueen kunnat ovat Kuopio, Siilinjärvi, Leppävirta, Tuusniemi ja Heinävesi. Alueen aiempia kuntia ovat nykyisin Kuopioon kuuluvat Juankoski, Kuopion maalaiskunta, Maaninka, Muuruvesi, Nilsiä, Riistavesi ja Vehmersalmi.

## Lähteet
Iso-Jälä

**Iso-Jälä** on Siilinjärvellä sijaitseva järvi. Iso-Jälä kuuluu viiden muun järven kanssa suurjärvi Iso-Kallaan. Pinta-alaa järvellä on 7,3 neliökilometriä, sen keskisyvyys on 8,9 metriä ja suurin syvyys järven alueella on 48 metriä.

## Lähteet
Amy Hill

**Amy Marie Hill** (s. 9. toukokuuta 1953) on yhdysvaltalainen näyttelijä, jonka äiti on japanilaista ja isä suomalaista sukujuurta, alkuperäiseltä nimeltään Keltamäki.

Amy Hill on näytellyt muun muassa elokuvissa *[[Lilo ja Stitch]]* (2002), *[[Big Fat Liar – valehtelija]]* (2002), *[[Katti (elokuva)|Katti]]* (2003) ja *[[Aina eka kerta]]* (2004) sekä HBO:n televisiosarjassa *[[Enlightened]]* (2011–2013).

## Lähteet

## Aiheesta muualla
*
Roope Salminen & Koirat

**Roope Salminen & Koirat** on suomalainen yhtye. Vuonna 2010 perustettu yhtye koottiin alun perin vain yhtä keikkaa varten. Yhtye otti osaa vuonna 2012 Yle TV2 -kanavalla esitettyyn *[[Bilebändi 2012]]* -kilpailuun, jossa etsittiin vuoden parasta bilebändiä.

Yhtye solmi levytyssopimuksen Warner Music Finlandin kanssa maaliskuussa 2014. Esikoisalbuminsa *[[Madafakin levy]]* yhtye julkaisi 4. maaliskuuta 2016. Yhtye on kuvaillut esikoisalbuminsa olevan tyylilajiltaan ”hip hopia, jossa on pop-elementtejä”. Albumin ensimmäinen single ”Biisonit” julkaistiin 5. syyskuuta 2014. Albumillakin mukana oleva ”Madafakin darra” -single myi tuplaplatinaa marraskuussa 2016.

## Jäsenet
* Roope Salminen – laulu
* Jon-Jon Geitel – laulu, saksofoni
* Ossi Saarinen – koskettimet, laulu
* Olli Äkräs – koskettimet, huilu, laulu
* Robert Rasimus – kitara
* Urho Särkkä – basso, laulu
* Mikko Saarinen – rummut, kitara
* Iivari Suosalo – perkussiot, rummut

### Entiset jäsenet
* Juhana Kiiski – perkussiot (2010–2013)

## Diskografia
### Albumit

### Singlet

### Musiikkivideot
* *Biisonit* (2014 – ohj. Miro Laiho)
* *Reissumies* (2015 – ohj. Miro Laiho)
* *Madafakin darra* (2015 – ohj. Miro Laiho)
* *Sinulle mutsi* (2016 – ohj. Taito Kawata & Tom Hakala)

## Lähteet

## Aiheesta muualla
* Yhtyeen kotisivut
Kulturväven

**Kulturväven** on kulttuurikeskus Uumajassa, Uumajanjoen rannalla, Ruotsissa. Kulturväven avattiin syksyllä 2014, samana vuonna, kun Uumaja oli toinen kahdesta Euroopan kulttuuripääkaupungista. Keskus sisältää useita kulttuurillisia laitoksia, jotka on siirretty kaupungin muista osista sinne, kuten myös joitakin uusia kulttuurillisia aloitteita. Siellä järjestetään sekä kaupallisia että ei-kaupallisia tapahtumia. Rakennusten kustannukset, muodostetut yhteistyöt ja kaupunginkirjaston siirtäminen uuteen rakennukseen aiheuttivat keskustelua Uumajassa.

## Rakennus
Rakennus kattaa suurimman osan Heimdalin alueesta, ja se sijaitsee Uumajan keskustassa, Storgatanin ja Uumajanjoen välissä. Kulturväveniä rakennettiin vuosina 2011–2014 osana kaupungin *Kaupunki siltojen välissä* -kehitysprojektia. Uumajan kunta oli asiakas ja paikallinen kiinteistöyhtiö Balticgruppen yhteisomistuksessa olevan Väven-yhtiön kautta Umeå AB:ssä

Kulturväven koostuu kahdesta rakennuksesta, jotka yhdistyvät yhdeksi kolmannessa kerroksessa, muodostaen portaalin Strandgatanin yläpuolelle. Lähimpänä jokea oleva rakennus, Strandgatanin eteläpuolella, sisältää neljä kerrosta, ja sisältää niin sanotun "mustan laatikon", jossa on tilaa 400 istumapaikalle tai 1&nbsp;000 seisovalle kävijälle. Neljättä tasoa alemmat rakennukset lähimpänä Storgatania muodostavat noin 15&nbsp;000 neliömetrin alueen, jotka Uumajan kunta luovutti yritysten ja kirjaston käyttöön. Siellä on myös katettu kauppahalli Stora Hotelletin välittömässä läheisyydessä. Viidennestä tasosta ylöspäin on hotelli, konferenssitiloja ja ravintola.

Alue on kokonaisalaltaan 24&nbsp;000 neliömetriä, ja kokonaiskustannusten arvioitiin olevan noin 700 miljoonaa, pois lukien sisustus. Arkkitehdit olivat norjalainen Snøhetta ja ruotsalainen White arkitekter, jotka osallistuivat myös useiden Uumajan yliopiston taidekampuksen rakennusten rakentamiseen.

Melko rohkean suunnittelun väitettiin jo ennen avajaisia olevan plagiointia, koska useita samankaltaisia julkisivuja – jotka on suunnitellut tanskalainen yritys Vilhelm Lauritzen Arkitekter – on pystytetty Kööpenhaminaan jo vuosina 2006–2008. Nämä vanhemmat rakennukset suunnitellut arkkitehti ei kuitenkaan pitänyt Uumajan rakennelmaa plagiointina.

## Ympäristö
Rakennuksen ulkopuolelle pystytettiin kirjailija-toimittaja Stieg Larssonin muistomerkki. Hänestä tuli Uumajan kunniakansalainen vuonna 2012.

## Lähteet

## Aiheesta muualla
*Kulturvävenin kotisivut
Zentropa

**Zentropa** eli **Zentropa Entertainments** on tanskalainen elokuvayhtiö, jonka perustivat vuonna 1992 Lars von Trier ja Peter Aalbæk Jensen.

Yhtiö on tuottanut yli 70 pitkää elokuvaa, ja se on Skandinavian suurin elokuvatuotantoyhtiö. Zentropan alaisuudessa toimii useita tytäryhtiöitä eri puolilla Eurooppaa. Yhtiö on tunnettu avainhenkilöidensä varhaisessa vaiheessa kehittämästä Dogma 95 -tyylisuuntauksesta. Se oli myös ensimmäinen valtavirran elokuvatuotantoyhtiö, joka tuotti naisille suunnattuja pornografisia elokuvia.

Filmbyen on Kööpenhaminassa sijaitseva studiokompleksi, jossa tuotetaan niin yhtiön omia kuin ulkopuolisten toimijoiden elokuvia.

Yhtiön nimi on peräisin yhtiön tuottaman *[[Europa (elokuva)|Europa]]* -elokuvan Zentropa-nimisestä junaliikenneyhtiöstä.

## Tytäryhtiöt
*EF Rental
*Electric Parc
*Puzzy Power
*Trust Film Sales
*Zentropa Real
*Zentropa Interaction
*Zentropa Rekorder
*Zentropa Klippegangen
*Zentropa International Köln GmbH
*Zentropa International Poland

## Elokuvat

**[[Europa (elokuva)|Europa]]* (Lars von Trier, 1991)
**[[Riget]]* (Lars von Trier, 1994)
**[[Breaking the Waves]]* (Lars von Trier, 1996)
**Riget II* (Lars von Trier, 1997)
**Constance* (Knud Vesterskov, 1998)
**Pink Prison* (Lisbeth Lynghøft, 1999)
**Hotmen CoolBoyz* (Knud Vesterskov, 2000)
**Italiensk for begyndere* (Lone Scherfig, 2000)
**[[Dancer in the Dark]]* (Lars von Trier, 2000)
**Okay* (Jesper W. Nielsen, 2002)
**[[Dogville]]* (Lars von Trier, 2003)
**[[It's All About Love]]* (Thomas Vinterberg, 2003)
**De fem benspænd* (Lars von Trier & Jørgen Leth, 2003)
**Brødre* (Susanne Bier, 2004)
**Ørnen: En krimi-odyssé* (Niels Arden Oplev, 2004)
**[[All About Anna]]* (Jessica Nilsson, 2005)
**[[Manderlay]]* (Lars von Trier, 2005)
**[[Dear Wendy]]* (Thomas Vinterberg, 2005)
**Direktøren for det hele* (Lars von Trier, 2006)
**Efter brylluppet* (Susanne Bier, 2007)
**Om Natten* (Christian E. Christiansen, 2007)
**[[Antichrist (elokuva)|Antichrist]]* (Lars von Trier, 2009)
**The Red Chapel* (Mads Brügger, 2010)
**[[In a Better World]]* (Susanne Bier, 2010)
**[[Melancholia]]* (Lars von Trier, 2011)
**[[Jahti (elokuva)|Jahti]]* (*Jagten* / *The Hunt*, Thomas Vinterberg, 2012)
**[[Nymphomaniac]]* (Lars von Trier, 2013)
**The Salvation* (2014)

## Aiheesta muualla

*Yhtiön viralliset sivut
*Filmbyen-studioiden viralliset sivut
Vaginoplastia

**Vaginoplastia** tarkoittaa emättimen muotoilua, korjailua tai rakentamista kirurgisesti. Se on plastiikkakirurginen toimenpide, jota voidaan tarvita esimerkiksi lantion prolapsin hoitoon, pahanlaatuisten kasvainten tai paiseiden hoitoon, synnynnäisten vikojen takia, tai emättimen muotoiluun tai rakentamiseen, jos emätin syystä tai toisesta puuttuu. Vaginoplastian käsitteen alle kuuluu myös labiaplastia, eli vulvan (ulkoisten häpyhuulten) ulkonäköä muuttava kirurginen toimenpide.

## Lääketieteelliset toimenpiteet
Vaginoplastialla kuvataan muun muassa seuraavia kirurgisia toimenpiteitä: 

* synnynnäisesti yhdistyneiden virtsaputken ja emättimen erottaminen 
* lyhyen virtsaputken korjaus
* emättimen konstruktio
* emättimen muodon korjailu
* emättimen esiinluiskahduksen korjaaminen
* emättimen suspensio ja kiinnitys 
* culdotomia
* cystocelen eli vajonneen virtsarakon, tai emättimen takaseinän laskeutumisen korjaaminen
* emättimen lateraaliseinämän ja sen sidekudoksen kiinnitys
* vajonneen virtsarakon siirteellä tai proteesilla 
* vajonneen virtsarakon, tai emättimen takaseinän laskeutumisen korjaaminen korjaus samassa toimenpiteessä siirteellä tai proteesilla 
* peräsuolen korjaus siirteellä tai proteesimateriaalilla 
* emättimen rakenteen operoiminen siirteen tai proteesimateriaalin avulla 
* emättimen rekonstruktio siirteen tai proteesimateriaalin avulla 
* emättimen suspensio ja stabilointi siirteen tai proteesimateriaalin avulla 
* MRKH-oireyhtymän (emättimen ageneesi) hoito hymenorrafia

Joissakin tapauksissa tarvitaan ylimääräistä kudosta emättimen rekonstruoimiseksi tai rakentamiseksi, jolloin tarvitaan siirteitä. Rekonstruoitua tai äskettäin rakennettua vaginaa kutsutaan neovaginaksi.

## Sukupuolenkorjaukseen liittyvä vaginoplastia
Sukupuolen korjausprosessissa osa ihmisistä (ne, jotka sen kokevat tarpeelliseksi) käy läpi genitaalialueen operaation, joka tarkoittaa genitaalien muokkausta leikkauksella vastaamaan henkilön omaa sukupuolta. Naisellistava/feminisoiva leikkaus tarkoittaa käytännössä kivesten poistamista ja peniksen ihon kääntämistä vaginan sisäpinnaksi niin, että terskasta muotoillaan klitoris. Hermoradat pyritään säilyttämään niin, että tuntoherkkyys säilyisi mahdollisimman hyvin, ja virtsaputki muotoillaan uudelleen. Leikkaus tehdään Suomessa plastiikkakirurgin ja urologin yhteisleikkauksena. Leikkaukseen liittyy paljon riskejä, ja toipumisaika on pitkä.

## Katso myös

* Sukupuolenkorjausprosessi
* Transsukupuolisuus
* Intersukupuolisuus

## Lähteet

* https://dvhc.org/vaginoplasty/ 

### Viitteet